Internationaler Gerichtshof
Dr Internazionali Grichtshoof (churz IGH; , CIJ; , ICJ) isch s Haupträchtsprächigsorgan vo de Veräinte Nazione und het si Sitz im Friidensbalast z Den Haag (Niiderland). Wien er funkzioniert und für was er zueständig isch, isch in dr Charta vo de Veräinte Nazioone greeglet, wo s Statut vom Internazionale Grichtshoof Däil drvo isch.

Zueständigkäit 
Nume Staate chönne Bardeije vor em Internazionale Grichtshoof si, nid aber internazionali Organisazione und anderi Völkerrächtssubjekt. Vor s Gricht chönne nume Verdraagsstaate vom IGH-Statut. Das si noch em Ardikel 93 Absatz 1 vo dr Charta vo de Veräinte Nazione alli UN-Mitgliider und au Staate, wo nid Mitgliid in dr UN si, aber s Statut ratifiziert häi. S Gricht isch nume denn zueständig für d Entschäidig vom ene Fall, wenn alli Bardeie die Zueständigkäit anerkennt häi.

D Richder 
S Gricht het 15 Richder, wo alli en anderi Nazionalidäät  müesse ha. Si wärde vo dr UN-Generalversammlig und em UN-Sicherhäitsroot gmäinsam für en Amtszit vo nüün Joor gweelt. Alli drei Joor wird e Drittel vo de Richder nöi gweelt. E Wiiderwaal isch mööglig. D Amtszit vo de Richder goot jewiils am 5. Februar z Änd. Bi dr Waal luege d Staate druf, ass die fümf Wältregione representiert si. D Richder si käni Verdräter vo iirem Land, sondern müesse ganz unabhängig urdäile. Dr äinzig Maassstaab isch s Völkerrächt.

Litratuur 
(chronologisch) 

 Hans Wehberg (1918): The Problem Of An International Court Of Justice. At The Clarendon Press. Volltext uf Archive.org 
 Arthur Eyffinger, Arthur Witteveen, Mohammed Bedjaoui: La Cour internationale de Justice 1946–1996. Martinus Nijhoff Publishers, Den Haag und London 1999, ISBN 90-411-0468-2
 Shabtai Rosenne: The World Court: What It is and How It Works. 6. Uflaag, Nijhoff, Leiden 2003, ISBN 90-04-13633-9
 Constanze Schulte: Compliance with Decisions of the International Court of Justice. Oxford University Press, Oxford 2004, ISBN 0-19-927672-2
 Moritz Karg: IGH vs. ISGH. Die Beziehung zwischen zwei völkerrechtlichen Streitbeilegungsorganen. Nomos, Bade-Bade 2005, ISBN 3-8329-1445-5
 Andreas Zimmermann u. a. (Hrsg.): The Statute of the International Court of Justice: A Commentary. Oxford University Press, Oxford 2006, ISBN 0-19-926177-6

Weblingg 

 Offizielle Website des Internationalen Gerichtshofs (französisch/englisch)
 Einzelheiten zur Geschichte des Gerichtshofs dort unter der Rubrik „History“ (änglisch)
 kalenderblatt.de: Internationaler Gerichtshof gegründet
 Statut des Internationalen Gerichtshofs
 Statut des Internationalen Gerichtshofs (dütsch)

Vereinti Natione
Internationali Organisation
Völkerrächt
Niderland